МОНГОЛ УЛСЫН ХУУЛЬ

20... оны ..дугаар сарын ...-ны өдөр Улаанбаатар хот

**ЭРҮҮЛ МЭНДИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Эрүүл мэндийн тухай хуулийн 3 дугаар зүйлийн 3.1.6 дах хэсэгт “эмнэлгийн мэргэжилтэн” гэсний дараа “,нийгмийн эрүүл мэндийн ажилтан” гэж нэмсүгэй.

**2 дугаар зүйл.** Эрүүл мэндийн тухай хуулийн 16 дугаар зүйлийн 16.9 дэх хэсэгт “нийгмийн эрүүл мэндийн талаар төрөөс баримтлах бодлого,” гэснийг “Нийгмийн эрүүл мэндийн тухай” гэж, 24 дүгээр зүйлийн 24.6.4 дэх хэсэгт “нийгмийн эрүүл мэндийн үйл ажиллагаа, арга хэмжээ болон гамшиг, нийтийг хамарсан халдварт өвчний дэгдэлтийн үеийн эрүүл мэндийн тусламж, үйлчилгээ;” гэснийг “нийгмийн эрүүл мэндийн тусламж, үйлчилгээ, гамшгийн үеийн эрүүл мэндийн тусламж, үйлчилгээ;” гэж тус тус өөрчилсүгэй.

**3 дугаар зүйл.** Эрүүл мэндийн тухай хуулийн 13 дугаар зүйлийн 13.3 дах хэсгийг хүчингүй болсонд тооцсугай.

**4 дүгээр зүйл.** Энэ хуулийг Нийгмийн эрүүл мэндийн тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

МОНГОЛ УЛСЫН ХУУЛЬ

20... оны ..дугаар сарын ...-ны өдөр Улаанбаатар хот

**ЭМНЭЛГИЙН ТУСЛАМЖ, ҮЙЛЧИЛГЭЭНИЙ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Эмнэлгийн тусламж, үйлчилгээний тухай хуулийн 17 дугаар зүйлийн 17.1.6 дах хэсэгт “нийтийг хамарсан халдварт өвчний дэгдэлтийн” гэснийг “нийгмийн эрүүл мэндийн ноцтой байдлын” гэж өөрчилсүгэй.

**2 дугаар зүйл.** Энэ хуулийг Нийгмийн эрүүл мэндийн тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

МОНГОЛ УЛСЫН ХУУЛЬ

20... оны ..дугаар сарын ...-ны өдөр Улаанбаатар хот

**БОЛОВСРОЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Боловсролын тухай хуулийн 10 дугаар зүйлийн 10.3 дах хэсэгт “эх оронч сэтгэлгээ,” гэсний дараа “эрүүл амьдрах зан үйл,” гэж нэмсүгэй.

**2 дугаар зүйл.** Боловсролын тухай хуулийн 28 дугаар зүйлийн 28.1.23 дах хэсэгт “хүнсний хангамж,” гэснийг “хүнсийг Нийгмийн эрүүл мэндийн тухай хуулийн 8.15-д заасан стандартын дагуу хангах,” гэж өөрчилсүгэй.

**3 дугаар зүйл.** Боловсролын тухай хуулийн 28 дугаар зүйлийн 28.3 дах хэсгийг хүчингүй болсонд тооцсугай.

**4 дүгээр зүйл.** Энэ хуулийг Нийгмийн эрүүл мэндийн тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

МОНГОЛ УЛСЫН ХУУЛЬ

20... оны ..дугаар сарын ...-ны өдөр Улаанбаатар хот

**ЗАХИРГААНЫ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Захиргааны хэрэг шүүхэд хянан шийдвэрлэх тухай хуулийн 18 дугаар зүйлийн 18.3 дах хэсэгт “нийтийн эрүүл мэнд,” гэснийг “нийгмийн эрүүл мэнд,” гэж өөрчилсүгэй.

**2 дугаар зүйл.** Энэ хуулийг Нийгмийн эрүүл мэндийн тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

МОНГОЛ УЛСЫН ХУУЛЬ

20... оны ..дугаар сарын ...-ны өдөр Улаанбаатар хот

**ЗӨРЧЛИЙН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Зөрчлийн тухай хуульд доор дурдсан агуулгатай 6.27 дах зүйл нэмсүгэй:

**1.1/ 6.27 дугаар зүйл.Нийгмийн эрүүл мэндийн тухай хууль зөрчих**

1.Нийгмийн эрүүл мэндийн ноцтой байдлын талаар олон нийтийг төөрөгдүүлэх, худал мэдээлэл түгээсэн эсвэл өвчилсөн, эдгэрсэн, халдвар авсан байж болзошгүй сэжигтэй хүн болон хавьталд орсон хүний нэр төр, алдар хүндийг гутаан доромжлох, нэр, байршил, холбоо барих мэдээлэл, гэр бүлийн гишүүдийн нэр, байршил, холбоо барих мэдээлэл, зураг, дуу, дүрс бичлэг, мэдээ, мэдээллийг тараасан бол хүнийг хоёр зуун нэгжтэй тэнцэх хэмжээний төгрөгөөр, хуулийн этгээдийг хоёр мянган нэгжтэй тэнцэх хэмжээний төгрөгөөр торгоно.

**2 дугаар зүйл.** Энэ хуулийг Нийгмийн эрүүл мэндийн тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг